Projektas

LIETUVOS RESPUBLIKOS
ŽUVININKYSTĖS ĮSTATYMO NR. VIII-1756 14 IR 20 STRAIPSNIŲ PAKEITIMO
ĮSTATYMAS

2020 m.                   d. Nr.
Vilnius

1 straipsnis. 14 straipsnio pakeitimas
Papildyti 14 straipsnį 7 dalimi:
„7. Žuvų išteklių naudotojai, užsiimantys versline žvejyba vidaus vandenyse, turi pildyti žvejybos žurnalus ir naudoti telemetrinę laivų stebėjimo sistemą aplinkos ministro nustatyta tvarka.“
2 straipsnis. 20 straipsnio pakeitimas	
Pakeisti 20 straipsnio 4 dalį ir ją išdėstyti taip:
„4.  Be rašytinio sutikimo, nurodyto šio straipsnio 3 dalyje, specialiosios žvejybos leidimai gali būti išduodami tik žvejybai mokslinių, veterinarinių tyrimų ar stebėsenos tikslais (išskyrus žvejybą privačiuose dirbtiniuose vandens telkiniuose), arba ypatingos ekologinės situacijos atvejais (epizootijos židinys, nepageidaujamų gyvūnų rūšių atsiradimas ir kt.). Apie specialiosios žvejybos datą ir laiką aplinkos ministro nustatyta tvarka informuojami vandens telkinių savininkai arba žvejybos ploto naudotojai.“
3 straipsnis. Įstatymo įsigaliojimas, įgyvendinimas ir taikymas
1. Šis įstatymas įsigalioja 2020 m. lapkričio 1 d.
2. Lietuvos Respublikos aplinkos ministras iki 2020 m. spalio 31 d. priima šio įstatymo įgyvendinamuosius teisės aktus.


Skelbiu šį Lietuvos Respublikos Seimo priimtą įstatymą.

